
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 168
din 25 septembrie 2014
privind înfiinţarea unui punct de lucru al S.C. Ecoserv Sig S.R.L. Sighişoara

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 19716/17.09.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare,

Având în vedere Hotărârea Consiliului Local Sighişoara nr. 49 din 31.03.2011, modificată şi completată prin Hotărârea Consiliului Local Sighişoara nr. 105/08.06.2011, prin care s-a aprobat înfiinţarea S.C. Ecoserv Sig S.R.L. prin reorganizarea Serviciului Public de Gospodărie;

Văzând şi Hotărârea Consiliului Local Sighişoara nr. 76/25.04.2012 privind aprobarea delegării gestiunii directe pentru unele servicii de utilităţi publice către S.C. Ecoserv Sig S.R.L., completată prin Hotărârea Consiliului Local Sighişoara nr. 93/31.05.2012 şi modificată prin Hotărârea Consiliului Local Sighişoara nr. 54/28.03.2013;

Având în vedere prevederile art. 10 coroborat cu art. 29 lit. d) din Actul constitutiv al societăţii, actualizat, aprobat prin Hotărârea Consiliului Local Sighişoara nr. 56/27.02.2014 privind actualizarea Actului constitutiv al S.C. Ecoserv Sig S.R.L., modificată ca urmare a adoptării Hotărârii Consiliului Local Sighişoara nr. 61/27.03.2014 privind majorarea capitalului social al S.C. Ecoserv Sig S.R.L.;

Ţinând cont de prevederile contractului de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., înregistrat sub nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012 şi actul adiţional nr. 2, aprobat prin Hotărârea Consiliului Local Sighişoara nr. 55/28.03.2013;

Având în vedere adresa nr. 0-2084-SA/08.08.2014 comunicată de Asocierea FCC-AZVI, înregistrată la S.C. Ecoserv Sig S.R.L. sub nr. 2353/08.08.2014;

Ţinând cont de faptul că între S.C. Ecoserv Sig S.R.L. şi S.C. Pansig Prod S.R.L. a fost încheiat Contractul de închiriere nr. 96/18.08.2014;

Văzând şi adresa nr. 2391/IV/11.08.2014 a S.C. Ecoserv Sig S.R.L. înregistrată la Municipiul Sighişoara sub nr. 17.300/12.08.2014 prin care se aduce la cunoştinţă faptul că personalul TESA din cadrul societăţii îşi desfăşoară activitatea la o altă adresă;

Văzând Avizul favorabil nr. 27/12.09.2014 al Consiliului de Administraţie al S.C. Ecoserv Sig S.R.L.;

Ţinând cont de prevederile Legii nr. 51/2006, Legea Serviciilor comunitare de utilităţi publice, republicată, cu modificările şi completările ulterioare, precum şi de prevederile Legii nr. 101/2006 - Legea serviciului de salubrizare a localităţilor, cu modificările şi completările ulterioare, precum şi de prevederile O.G. nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările şi completările ulterioare;

Având în vedere prevederile Legii nr. 31/1990 privind societăţile, republicată, cu modificările şi completările ulterioare, cele ale O.U.G. nr. 109/2011 privind guvernanţa corporativă a întreprinderilor publice, cu modificările şi completările ulterioare;

Văzând şi Raportul de specialitate al S.C. Ecoserv Sig S.R.L., înregistrat sub nr. 19715/17.09.2014, prin care se propune aprobarea înfiinţării unui punct de lucru al S.C. Ecoserv Sig S.R.L., îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. a), art. 36 (9), art. 45 (1) şi a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare;
H O T Ă R Ă Ş T E:

Art. 1. Se aprobă înfiinţarea unui punct de lucru al S.C. Ecoserv Sig S.R.L. în Sighişoara, str. Libertăţii, nr. 14, et. II, cu destinaţia birou pentru activităţile desfăşurate de personalul TESA din cadrul societăţii.

Art. 2. Date fiind prevederile art. 1, Actul constitutiv al S.C. Ecoserv Sig S.R.L aprobat prin Hotărârea Consiliului Local Sighişoara nr. 56/27.02.2014, modificată ca urmare a adoptării Hotărârii Consiliului Local Sighişoara nr. 61/27.03.2014, se modifică şi completează după cum urmează:

« Art. 7. Sediul social al societăţii este declarat în localitatea Sighişoara, str. Corneşti, nr. 54, jud. Mureş. Aici se vor desfăşura activităţi specifice din obiectul de activitate (ale Secţiei Sere Zone Verzi, Secţiei Construcţii, Reparaţii drumuri), declarate şi autorizate în condiţiile legii. »

« Art. 11. Activitatea societăţii se desfăşoară şi în alte clădiri, construcţii sau amenajări de pe teritoriul municipiului Sighişoara astfel :

activitatea personalului TESA  - Sighișoara, str. Libertății, nr. 14, et. II, jud. Mureş, cu destinaţia de birou; 
activitatea de sortare a deşeurilor menajere – Sighişoara, str. Între Huli, FN - Staţia de sortare, jud Mureş;

activitatea de întreţinere reparaţii şi garare maşini şi utilaje – Sighişoara, str. Ecaterina Varga nr. 23, jud. Mureş;

activitatea de administrare târguri, pieţe, oboare – Sighişoara, str. Târnavei nr. 29 şi Str. Plopilor, nr. 2A, jud. Mureş. »
Art. 3. Date fiind prevederile art. 2, Actul Constitutiv al S.C. Ecoserv Sig S.R.L. se va actualiza corespunzător, potrivit anexei la prezenta hotărâre.
Art. 4. Se împuterniceşte Primarul municipiului Sighişoara cu semnarea actului constitutiv al S.C. Ecoserv Sig S.R.L. în formă actualizată.
Art. 5. Se împuterniceşte conducerea S.C. Ecoserv Sig S.R.L. să facă demersurile necesare înscrierii menţiunilor la Oficiul Registrului Comerţului de pe lângă Tribunalul Mureş.
Art. 6. Inventarul bunurilor mobile şi imobile, proprietate publică, aferente serviciului public şi care sunt date în administrarea delegatului pe durata contractului de delegare a gestiunii care constituie Anexa nr. 4 la Contractul de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., înregistrat sub nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012 și prin actul adiţional nr. 2, aprobat prin Hotărârea Consiliului Local Sighişoara nr. 55/28.03.2013, se va modifica în mod corespunzător cu privire la scoaterea din gestiunea societăţii a construcţiilor de pe str. Corneşti nr. 54, în suprafata de 75 mp, nr. de inventar 1.6.4.5.025.
Art. 7. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara şi S.C. Ecoserv Sig S.R.L., prin director Moldovan Radu.
Art. 8. Prin grija Secretarului Municipiului Sighişoara – Fleşariu Anca, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţa publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

         Perţe Dan  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  2 ex. S.C. Ecoserv Sig S.R.L.
  8 ex. 
B.C./G.V.
